 BBNaija 2020: Terry Waya ní torí ìfẹ tí Erica ní sọmọ òun ló fi ní ọpọ ìṣòro Terry Waya tó jẹ ìlúmọọká olówó, lásìkò tó n sọrọ lórí ayélujára instagram pẹlú olóyè Dele Momodu, sàlàyé nipa ètó tó ni nílẹ fún Erica, tiwọn le kúrò nílé lọlọ ọjọ Aiku. Mayowa Omoniyi: Kò sí orin Obey, Sunny Ade abí tàkasúfèé tí ń kò le ta gìtá sí Nínú fọnran náà ni Terrywaya ti sàlàyé pé, gbogbo ìṣẹlẹ tó ṣẹlẹ si Erica nínú ilé kò ṣẹyìn ìfẹ to ni sí ọmọ òun Kiddwaya, nítori náà, ó yẹ kó ni ìpin nínú owó ẹlẹgbọn àgbà. Àwọn iròyin tì ẹ leè ní ìfẹ síí: Nítorí ìdí èyí, Terrywaya ní bi ọmọ òun bá gbégbá orókè nínú idíjẹ to n lọ lọwọ yìí, òun yóò ri dájú pé ìdajì nínú rẹ lọ sí ọdọ Erica, nígbà ti èyí tó kù yóò padà lọ sí ilé àwọn aláìní. Ó sàlàyé pé, ọmọ to ṣe e mú yangan ní Erica, tó si lè dúró tí ni lásìkò ìṣòro àti pé, gbogbo nǹkan tó ṣẹlẹ si nínú ilé ẹlẹgbọn àgbà, ọpọ wa nítorí Kiddwaya ni. Kíní àwọn ọmọ Nàìjíríà ń sọ? Gẹgẹ bi ìṣe àwọn ọmọ Naijiria, àwọn kan pé ara wọn ní Ellites àwọn yìí ló wà fún Erica  nígbà ti àwọn kan pe àra wọn ni Icon àwọn ti Laycon, àwọn ẹka méjèèjì yìí ti ń gba ọrọ náà bí ẹni gbagbá ọtí. Onírúurú ọrọ lón tí n lọ lórí ǹkan ti bàbá Kiddwaya sọ. Bí àwọn kan ṣe ń sọ pé, ọrọ ọmọ ni bàbá Kiddwaya ń ṣe, ni àwọn míràn sọ pé, ọgban àti lu àwọn ọmọ Nàìjíríà ni jìbìtì ni. Wọn ni kò si àníàní, Laycon lo ni owó tó wà níle ẹgbọn àgbà, àti pé ki Terrywaya lọ wá owó tirẹ síwájú, níwọn ìgbà tó jẹ pé olówó ni bàbá òun. Ètò ìkówó jọ ti wọn ń ṣe fún Erica ṣì n lọ lọwọ títi di àsìkò yìí. Bobrisky gbé N1m fún Erica torí ẹnu tó ń kùn-ún Lẹyìn awuwuye tó tẹlé bí Erica ṣe hùwà sí Laycon nínú ilé ẹlégbọn àgbà lẹyìn páti alẹ ọjọ Satide. Ọpọ ọmọ Nàìjíríà ló ni ìdájọ to yẹ ni láti le Erica kúrò nínú ilé. Sùgbọn lẹyìn ti ẹlẹgbọn àgbà ṣe ìdájọ rẹ tán tó sì fọwọ òsì júwé ilé fún Erica ní àwọn ọmọ Naijira bá ń sọ èrò tí wọn lóri ọrọ náà lórí ayélujára. Bí àwọn gbájugbajà òsèré ṣe ń sọ ti wọn bẹẹ ni àwọn tó jẹ ilúmọọká láwùjọ àti àwọn ọmọ Naijira míràn náà ń sọ bí o ṣe yẹ kí o rí. Lára àwọn tó fi èrò wọn sórí ayélujára ni Gbájúgbajà ọkùnrin to máa ń múra bi obìnrin Olarewaju Idris Okunneye ti gbogbo ènìyǹ mọ si Bobrisky tó fi ìpè síta pé ki wọn bá òun fi nọmbà ìfówopamọ rẹ ranṣẹ nítori òun fẹ ta lọrẹ. mílíọnù kan Naírà. Ó ní tí a bá fi ọwọ ìtún bamọ wi, o di dandan ki a fi ọwọ òsì fàá mọra nítori náà òun fẹ fún ni mílíọnù kan náírà. Bakan náà ni ọpọ àwọn ọmọ Naijira lórí àtẹjíṣẹ twitter sọ pé àwọn yóò ṣe àkójọpọ ọgọrùn mílíọnù náírà láti fi ràn lọwọ. Lọwọlọwọ bi a ṣe n kó ìròyìn yìí jọ àwọn ènìyàn ti ṣe àgbékalẹ mílíọnù mẹfà náírà. Ìyẹn nìkan kọ oo, bí ẹlẹkún ṣe ń sunku bẹẹ ni aláyọ ń yọ, ẹyi lo dífa fún ọmọ binrin kan tó wa ẹkún mu bi omi nítori pe wọn le Erica kúrò nile ẹgbọn agbà Ẹkún gidi ni ọmọbìnrin yìí ń sun lẹyìn ti wọn le Erica kúrò nilé ẹlẹgbọn àgbà Nínú fọnran náà ni ọmọbinrin kan ti n sùnkun tó sì bẹrẹ sí nṣépè fún Laycon. Sùgban ọpọ ni ko gbà pé Laycon ló jẹbi nínú ọrọ yìí, wọn ni gbogbo ìkìlọ ti Erica ti gba jẹ èyi ti kò bá má wáye, tó ba jẹ pé kò ni ìbáṣepọ pẹlú Kiddwaya ni. Ó jọ bi ẹni pé nǹkan o ṣẹnu ire fún Erica nínú ilé BB Naija láti alẹ ọjọ Sátidé. Gbogbo àwọn olólùfẹ rẹ pẹlú ló si ti n bẹnu àtẹ lu ìwà tó wu. Kíló ṣẹlẹ gan tí Erica fi tú bí ejò táa gé nírù? Lásìkò ti patí alẹ ọjọ Satíde n lọ lọwọ, ni inú ti bẹrẹ si ni bi Erica nítorí bi Nengi ṣe ń jó pẹlú olólùfẹ rẹ Kidwaya. Erica wa kesi Nengi pé ti o ba nífẹ Kiddwaya, ore-ọfẹ wà fún láti sọ ni àsìkò yìí nítori pé, bi ó ṣe ń ṣe ni àyíka rẹ, kò tẹ òun lọrùn rárá. Nengi fún Erica lésì pé, kìí ṣe pé Kiddwaya fi bẹẹ wu òun lọmọkùnrin, sùgbọn kìí ṣe inú ilé BB Naija ni òun ti ṣẹṣẹ mọ Kiddwaya, àti pé àwọn ti mọra tipẹ. Nítorí owú jíjẹ, ọkọ Zarka gé imú aya rẹ dànú! Ní kéte ti pati pari, ti olúkúlùkù sì n jíròrò lọwọ nínú ilé ìdána, ni Erica ba tún ta mọ Laycon, bẹẹ lo ń pariwo fòò pé, ó maa n parọ fún Ebuka pé òun máa ń gbìyànjú láti fẹnukò òun lẹnu ní ẹẹmeeji ọtọọtọ. Gbogbo bi Kiddwaya àti Trikytee ṣe gbìyànjú tó lati pẹtù si, Erica ò gbọ rárá. Erica ń kígbe pé, Laycon ko si lára ẹni to wu òun rárá, òun ko sì fi ìgbà kankan gbìyànjú lati fẹnu kòó lẹnu ri. Kò si irú èébu ti ko bu Laycon tan, o tún pe e ni Skinny drum Stick èyi to tumọ si ki wọn pe ènìyàn ni kọngọ ìlù. Kò tán síbẹ óò, nígbà ti Erica tún de yàrá ti wọn ti yà sọtọ fún àwọn olórí ilé, ó tún kọjú mọ Prince, nítorí pé ó ń gbìyànjú láti pẹtù síi lọkàn. Ó sọ fún Prince náà pé, àṣìṣe gbáà ni fún òun láti yan àn gẹgẹ bi ìgbákeji olórí ilé. Baby abandoned on dunmpsite: Mo ti bímọ mẹrin tẹlẹ fún bàbá méjì nínú òṣí- Dupe Ogbomos O ní ẹtọ rẹ ni gẹgẹ bi ìgbákejì òun láti dúro ni apá ibi ti òun tò si lásìkò ti òun bá Laycon jà. Ìbéèrè ni pé, ṣe kìí ṣe àṣemọ Erica rèé ti wọn o fi júwe ilé fún kúrò nílé BB Naija. BB Naija 2020: Erica ní òbùrẹwà, kìkìdá egungun ní Leycon, òun sì fẹ pa á Orisirisi ara lo ti n waye nile BB Naija bayii, eyi to n ya ọpọ eeyan lẹnu. Lasiko ariya alaalẹ Satide to tun waye lana ati asiko ounjẹ ni aarọ ọjọ isinmi oni, ara miran tun ti sẹlẹ. Ni aarọ ọjọ isinmi ni awọn ololufẹ meji to gbajumọ bii isana ẹlẹẹta ninu ile naa, Vee ati Neo, tun ti da ara miran tuntun. Àwọn iròyin tì ẹ leè ní ìfẹ síí: Niwaju gbogbo awọn olugbe BB Naijia si ni Neo, ẹni ti ifẹ Vee n pa bii ọti, ti kede pe o di dandan ki oun fun ọmọbinrin naa loyun, ki awọn to setan ninu ile naa. Gẹgẹ bo se wi, Chai, mo gbọdọ fun ọ loyun., ti gbogbo awọn eeyan to wa nibẹ si ku silẹ fun ẹrin arintakiti. Neo, wa sọ fun Nengi, Kiddwaya, Trikytee ati Vee bi inu oun se dun to lati bawọn kopa ninu eto BB Naija tọdun yii. Inu mi dun lati pade wọn ọrẹ tuntun lori eto yii, ti agbega si ba igbe aye mi, bakan naa ni mo di gbajumọ lawujọ. Amọ sa, Neo, tii se ẹya Urhobo wa n fi ika hanu pe o seese ki oun sọ awọn ọrẹ oun naa nu, to fi mọ ololufẹ oun, Vee, ti wọn ba le oun lọ sile lonii. Lalẹ oni si laa mọ ẹni ti yoo jade kuro ninu ile ẹlẹkọ agba. Wayi o, inu buruku ti bi Erica ninu ile BB Naija to si sọ kobakungbe ọrọ si akẹẹgbẹ rẹ, Laycon, ẹni to se apejuwe bii oburẹwa ẹda. Erica, tii se olori ile lọwọ lọwọ ni ihuwasi rẹ yii ya awọn akẹẹgbẹ rẹ to wa ninu ile naa lẹnu, paapaa lori ojo eebu ati abuku to n rọ sori Laycon. Lemọ lemọ si ni Erica, to han pe o ti mu ọti yo, n sọ pe oponu ati oburẹwa to jẹ kikida egungun , ti ko mu agbega kankan ba inu ile naa ni Leycon. Ọrọ yii ti n mu awuyewuye dani lori ayelujara, ti ọpọ eeyan si koro oju si ihuwasi Erica naa, lẹyin ariya alẹ ọjọ Satide. Erica lo n binu lori bi ọpọ eeyan se gba pe oun fi ẹnu ko Leycon lẹnu, to si lọ ba ọmọkunrin naa pe ko mu ẹri to ba ni wa lati fi idi rẹ mulẹ pe awọn fi ẹnu konu. Ọrọ yii si lo bii ninu to bẹẹ, to fi ni oun lee pa Leycon, nitori isẹlẹ to n ja nilẹ naa. : Yàtọ sí owó ti àwọn ọmọ Nàìjíríà ń kó jọ fún Erica nítorí pé wọn lé e kúrò nilé ẹlẹgbọn àgbà, bàbá Kiddwaya náà ti ṣe ilérí tuntun. 